„Oʻzbekiston madaniy merosi“ xalqaro loyihasi
„Oʻzbekiston madaniy merosi“ xalqaro loyihasi (inglizcha: International Project "Cultural Legacy of Uzbekistan") — xorijda saqlanadigan Oʻzbekiston madaniy merosini kataloglashtirish bilan shugʻullanuvchi xalqaro notijorat loyiha hisoblanadi. U Oʻzbekiston madaniy merosini oʻrganish, saqlash va ommalashtirish boʻyicha Butunjahon jamiyatining asosidir. Yigʻilgan materiallar rasmli kitob-albomlar koʻrinishida nashr etilgan. Loyiha nashriyot faoliyati bilan bir qatorda filmlar va telekoʻrsatuvlar yaratadi, tadqiqot ishlarining yangi yoʻnalishlarini ishlab chiqadi va amalga oshiradi.